คุณค่ะ ดิฉันเป็นแม่เลี้ยงเดียว ฉันเป็นซิฟิลิสตรวจพบในขณะตั้งครรภ์ ตรวจพบเชื้อ 1ต่อ2 แล้วได้ฉีดยาเบนซาทีน ฉีดยาครบ3เข็มแล้วค่ะ แล้วก็ได้เจาะเลือดVDRL ล่าสุดเชื้อยังอยู่ที่ 1ต่อ2 เหมือนเดิมค่ะ ปันจุบันนี้ดิฉันได้มีสามีใหม่แล้วค่ะ เรามีเพศสัมพัสธ์ุกันโดยไม่ได้ป้องกันอยู่กินกันมาได้1ปีแล้วค่ะ แบบนี้เขาจะติดเชื้อกับดิฉันมั้ยคะ แล้วถ้าเขาติดเชื้อแต่ไม่ได้ไปเจาะเลือดไม่ได้ไปพบแพทย์ จะมีผลอะไรบ้างค่ะ แล้วตัวดิฉันเองที่รักษาแล้วแต่ยังไม่หายเชื้อจะเพิ่มขึ้นมั้ยค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว จะเป็นภาวะอันตรายที่ต้องรักษาในหญิงตั้งครรภ์เนื่องจากมันสามารถผ่านจากแม่สู่ลูกได้ในระหว่างการคลอดบุตรและขณะตั้งครรภ์การรักษาซิฟิลิสขึ้นกับว่าเป็นระยะใดของโรคซิฟิลิส โดยใช้ยาฉีดเพนนิซิลิน จี (Penicilline G) ฉีดเข้ากล้าม หลังรักษามักต้องมีการติดตามปริมาณภูมิคุ้มกันว่าลดลง 4 เท่าหรือไม่ จึงเรียกว่าตอบสนองต่อยากรณีนี้ปริมาณภูมิคุ้มกันที่บอกมาค่อนข้างน้อย น่าจะไม่อยู่ในระยะติดต่อของโรคแล้ว และอาจมีค่าต่ำๆอย่างนี้ไปได้ตลอดโดยไม่ได้แพร่เชื้อ แต่อย่างไรก็ตามแนะนำปรึกษาแพทย์ที่ดูแลเพื่อเจาะติดตามค่าเลือดเป็นระยะ และอาจจะใส่ถุงยางอนามัยทุกครั้งที่มีเพศสัมพันธ์เพื่อป้องกันร่วมด้วยค่ะ